CELEX: 32008R1100
Language: sl
Date: 2008-10-22 00:00:00
Title: Uredba (ES) št. 1100/2008 Evropskega parlamenta in Sveta z dne 22. oktobra 2008 o odpravi kontrol na mejah držav članic na področju cestnega prometa in prometa po celinskih vodnih poteh (Kodificirana različica) (Besedilo velja za EGP)

14.11.2008   
            
            
               SL
            
            
               Uradni list Evropske unije
            
            
               L 304/63
            
         
      UREDBA (ES) št. 1100/2008 EVROPSKEGA PARLAMENTA IN SVETA
   
   z dne 22. oktobra 2008
   o odpravi kontrol na mejah držav članic na področju cestnega prometa in prometa po celinskih vodnih poteh
   (Kodificirana različica)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 71 Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Uredba Sveta (EGS) št. 4060/89 z dne 21. decembra 1989 o odpravi kontrol na mejah držav članic na področju cestnega prometa in prometa po celinskih vodnih poteh (3) je bila bistveno spremenjena (4). Zaradi jasnosti in racionalnosti bi bilo treba navedeno uredbo kodificirati.
            
         
               (2)
            
            
               Doseganje prostega zagotavljanja storitev na področju prometa je pomemben element skupne prometne politike po Pogodbi. Posledično je namen te politike povečanje pretočnosti prometa z raznimi prometnimi sredstvi znotraj Skupnosti.
            
         
               (3)
            
            
               V skladu z veljavno zakonodajo Skupnosti in nacionalno zakonodajo za področje cestnega prometa in prometa po celinskih vodnih poteh države članice izvajajo preglede, preverjanje in nadzor v zvezi s tehničnimi predpisi, dovoljenji in drugo dokumentacijo, ki jim morajo ustrezati vozila in plovila za promet po celinskih vodnih poteh. Ti pregledi, preverjanje in nadzor so na splošno še naprej upravičeni za preprečevanje motenj v organizaciji prometnega trga ter za zagotovitev varnosti na cestah in celinskih vodnih poteh.
            
         
               (4)
            
            
               Države članice lahko po veljavni zakonodaji Skupnosti te preglede, preverjanje in nadzor organizirajo in izvajajo kjer koli želijo.
            
         
               (5)
            
            
               Zadevne države članice lahko take preglede, preverjanje in nadzor enako učinkovito izvajajo po celotnem svojem ozemlju in prečkanje meje zato ne sme biti pretveza za izvajanje takšnih ukrepov –
            
         SPREJELA NASLEDNJO UREDBO:
   Člen 1
   Ta uredba se uporablja za kontrole, ki jih države članice izvajajo v skladu z zakonodajo Skupnosti ali nacionalno zakonodajo na področju cestnega prometa in prometa po celinskih vodnih poteh s prevoznimi sredstvi, registriranimi oziroma v uporabi v državi članici.
   Člen 2
   V tej uredbi:
   
               (a)
            
            
               „meja“ pomeni bodisi notranjo mejo znotraj Skupnosti bodisi zunanjo mejo, če prevoz med državami članicami vključuje prečkanje tretje države;
            
         
               (b)
            
            
               „kontrola“ pomeni vsak pregled, nadzor, preverjanje ali formalnost, ki jo izvajajo nacionalni organi na mejah držav članic in povzroči zastoj ali omejitev prostega pretoka zadevnih vozil ali plovil.
            
         Člen 3
   Kontrole iz Priloge I, ki se na področju cestnega prometa in prometa po celinskih vodnih poteh med državami članicami izvajajo v skladu z zakonodajo Skupnosti ali nacionalno zakonodajo, se ne izvajajo več v obliki mejne kontrole, temveč zgolj kot del običajnih kontrol, ki se brez razlikovanja izvajajo po celotnem ozemlju države članice.
   Člen 4
   Komisija po potrebi predlaga spremembe Priloge I, da bi se upošteval tehnološki razvoj na področju, ki ga ureja ta uredba.
   Člen 5
   Uredba (EGS) št. 4060/89, kakor je bila spremenjena z Uredbo iz Priloge II, se razveljavi.
   Sklici na razveljavljeno uredbo se upoštevajo kot sklici na to uredbo in se berejo v skladu s korelacijsko tabelo iz Priloge III.
   Člen 6
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 22. oktobra 2008
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         J.-P. JOUYET
         
      
   
   
      (1)  UL C 324, 30.12.2006, str. 47.
   
      (2)  Mnenje Evropskega parlamenta z dne 14. decembra 2006 (UL C 317 E, 23.12.2006, str. 599) in Sklep Sveta z dne 15. septembra 2008.
   
      (3)  UL L 390, 30.12.1989, str. 18.
   
      (4)  Glej Prilogo II.
   
      PRILOGA I
      DEL 1
      ZAKONODAJA SKUPNOSTI
      Oddelek 1
      Direktive
      
                  (a)
               
               
                  Člen 6(4) Direktive Sveta 96/53/ES z dne 25. julija 1996 o določitvi največjih dovoljenih mer določenih cestnih vozil v Skupnosti v notranjem in mednarodnem prometu in največjih dovoljenih tež v mednarodnem prometu (1), po katerem se lahko izvajajo naključne kontrole vozil glede skupnih standardov o masah vozil, glede skupnih standardov o dimenzijah pa se lahko opravijo pregledi samo, če obstaja sum neskladnosti z njenimi določbami;
               
            
                  (b)
               
               
                  člen 3(2) Direktive Sveta 96/96/ES z dne 20. decembra 1996 o približevanju zakonodaje držav članic, ki se nanaša na tehnične preglede motornih vozil in njihovih priklopnikov (2), ki določa, da vsaka država članica prizna dokazilo o opravljenem tehničnem pregledu za vozilo, izdano v drugi državi članici; to priznavanje pomeni, da lahko nacionalni organi opravijo kontrolo kjer koli na območju držav članic;
               
            
                  (c)
               
               
                  člen 2(2) Direktive 2006/1/ES Evropskega parlamenta in Sveta z dne 18. januarja 2006 o uporabi vozil, najetih brez voznikov, za cestni prevoz blaga (3), ki določa, da je treba skladnost s to direktivo dokazati z nekaj listinami, ki morajo biti v najetem vozilu, t. j. s pogodbo o najemu in voznikovo pogodbo o zaposlitvi;
               
            
                  (d)
               
               
                  člen 3(3), (4) in (5) Direktive Sveta 76/135/EGS z dne 20. januarja 1976 o vzajemnem priznavanju dovoljenj za plovbo za plovila, ki plujejo po celinskih plovnih poteh (4), ki določa, da je treba na zahtevo nacionalnih organov predložiti dovoljenja za plovbo, spričevala ali pooblastila;
               
            
                  (e)
               
               
                  člen 17(1) Direktive Sveta 82/714/EGS z dne 4. oktobra 1982 o tehničnih predpisih za plovila, namenjena za plovbo po celinskih plovnih poteh (5), po kateri lahko država članica kadar koli preveri, ali je na plovilu spričevalo, veljavno po določbah Direktive.
               
            Oddelek 2
      Uredbe
      
                  (a)
               
               
                  Člena 14 in 15 Uredbe Sveta (EGS) št. 684/92 z dne 16. marca 1992 o skupnih pravilih za mednarodni avtobusni prevoz potnikov (6), po katerih imajo pristojne kontrolne osebe pravico, da preverijo in pregledajo vozovnice, dovoljenje ali kontrolni dokument, ki jih ureja Uredba;
               
            
                  (b)
               
               
                  člen 18 Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom (7), ki državam članicam daje pravico, da sprejmejo predpise, ki se med drugim nanašajo na organizacijo, postopke in sredstva za preverjanje skladnosti te opreme z določbami Uredbe;
               
            
                  (c)
               
               
                  člen 19 Uredbe Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu (8), ki državam članicam daje pravico, da sprejemajo predpise, ki se med drugim nanašajo na organizacijo, postopke in sredstva za preverjanje skladnosti te opreme z določbami Uredbe;
               
            
                  (d)
               
               
                  člen 5(4) Uredbe Sveta (EGS) št. 881/92 z dne 26. marca 1992 o dostopu na trg znotraj Skupnosti pri cestnem prevozu blaga na ozemlje države članice ali z njega ali prek ozemlja ene ali več držav članic (9), ki določa, da se overjena verodostojna kopija dovoljenja Skupnosti hrani v vozilu in jo je treba predložiti vselej, ko to zahteva pooblaščeni nadzorni uradnik.
               
            DEL 2
      NACIONALNA ZAKONODAJA
      
                  (a)
               
               
                  Kontrole vozniških dovoljenj oseb, ki vozijo vozila za prevoz blaga in oseb
               
            
                  (b)
               
               
                  Kontrole v zvezi s prevoznimi sredstvi za prevoz nevarnega blaga in zlasti:
                  
                              (i)
                           
                           
                              dokumentov
                              
                                          —
                                       
                                       
                                          potrdila o usposobljenosti voznika
                                       
                                    
                                          —
                                       
                                       
                                          varnostnih navodil
                                       
                                    
                                          —
                                       
                                       
                                          certifikata o odobritvi (AGRD ali enakovredni standardi)
                                       
                                    
                                          —
                                       
                                       
                                          kopije o morebitnem odstopanju (AGRD ali enakovredni standardi)
                                       
                                    
                        
                              (ii)
                           
                           
                              označitev vozila, ki prevaža nevarno blago
                              
                                          —
                                       
                                       
                                          oranžne table
                                          
                                                      —
                                                   
                                                   
                                                      skladnost
                                                   
                                                
                                                      —
                                                   
                                                   
                                                      namestitev na vozilu
                                                   
                                                
                                    
                                          —
                                       
                                       
                                          nalepke o nevarnosti na vozilu
                                          
                                                      —
                                                   
                                                   
                                                      skladnost
                                                   
                                                
                                                      —
                                                   
                                                   
                                                      namestitev na vozilu
                                                   
                                                
                                    
                                          —
                                       
                                       
                                          tablice za označitev cisterne (za pritrjene, zamenljive cisterne ali cisterne zabojnike)
                                          
                                                      —
                                                   
                                                   
                                                      prisotnost in čitljivost
                                                   
                                                
                                                      —
                                                   
                                                   
                                                      datum zadnjega pregleda
                                                   
                                                
                                                      —
                                                   
                                                   
                                                      žig organa pregleda
                                                   
                                                
                                    
                        
                              (iii)
                           
                           
                              oprema vozila (AGRD ali enakovredni standardi)
                              
                                          —
                                       
                                       
                                          dodatni gasilni aparat
                                       
                                    
                                          —
                                       
                                       
                                          posebna oprema
                                       
                                    
                        
                              (iv)
                           
                           
                              obremenjenost vozila
                              
                                          —
                                       
                                       
                                          preobremenjeno (glede na zmogljivost cisterne)
                                       
                                    
                                          —
                                       
                                       
                                          zavarovanje paketov
                                       
                                    
                                          —
                                       
                                       
                                          prepoved mešanega nakladanja
                                       
                                    
                        
            
                  (c)
               
               
                  kontrole prevoznih sredstev za kvarljiva živila in zlasti:
                  
                              (i)
                           
                           
                              dokumentov
                              
                                          —
                                       
                                       
                                          certifikata o skladnosti za opremo
                                       
                                    
                        
                              (ii)
                           
                           
                              posebne opreme, ki se uporablja za prevoz kvarljivih živil
                              
                                          —
                                       
                                       
                                          tablice skladnosti
                                       
                                    
                                          —
                                       
                                       
                                          razlikovalne oznake
                                       
                                    
                        
                              (iii)
                           
                           
                              delovanja posebne opreme
                              
                                          —
                                       
                                       
                                          temperaturni pogoji.
                                       
                                    
                        
            
         (1)  UL L 235, 17.9.1996, str. 59.
      
         (2)  UL L 46, 17.2.1997, str. 1.
      
         (3)  UL L 33, 4.2.2006, str. 82.
      
         (4)  UL L 21, 29.1.1976, str. 10.
      
         (5)  UL L 301, 28.10.1982, str. 1.
      
         (6)  UL L 74, 20.3.1992, str. 1.
      
         (7)  UL L 102, 11.4.2006, str. 1.
      
         (8)  UL L 370, 31.12.1985, str. 8.
      
         (9)  UL L 95, 9.4.1992, str. 1.
   
   
      PRILOGA II
      RAZVELJAVLJENA UREDBA Z NJENO SPREMEMBO
      (iz člena 5)
      
                  Uredba Sveta (EGS) št. 4060/89
               
               
                  (UL L 390, 30.12.1989, str. 18)
               
            
                  Uredba Sveta (EGS) št. 3356/91
               
               
                  (UL L 318, 20.11.1991, str. 1)
               
            
   
      PRILOGA III
      KORELACIJSKA TABELA
      
                  Uredba (EGS) št. 4060/89
               
               
                  Ta uredba
               
            
                  Člen 1
               
               
                  Člen 1
               
            
                  Člen 2
               
               
                  Člen 2
               
            
                  Člen 3
               
               
                  Člen 3
               
            
                  Člen 3a
               
               
                  Člen 4
               
            
                  Člen 4
               
               
                  Člen 6
               
            
                  —
               
               
                  Člen 5
               
            
                  Priloga, del 1, direktive (a)
               
               
                  Priloga I, del 1, oddelek 1(a)
               
            
                  Priloga, del 1, direktive (b)
               
               
                  Priloga I, del 1, oddelek 1(b)
               
            
                  Priloga, del 1, direktive (c)
               
               
                  Priloga I, del 1, oddelek 1(c)
               
            
                  Priloga, del 1, direktive (d)
               
               
                  —
               
            
                  Priloga, del 1, direktive (e)
               
               
                  Priloga I, del 1, oddelek 1(d)
               
            
                  Priloga, del 1, direktive (f)
               
               
                  Priloga I, del 1, oddelek 1(e)
               
            
                  Priloga, del 1, uredbe (a)
               
               
                  Priloga I, del 1, oddelek 2(a)
               
            
                  Priloga, del 1, uredbe (b)
               
               
                  —
               
            
                  Priloga, del 1, uredbe (c)
               
               
                  —
               
            
                  Priloga, del 1, uredbe (d)
               
               
                  Priloga I, del 1, oddelek 2(b)
               
            
                  Priloga, del 1, uredbe (e)
               
               
                  Priloga I, del 1, oddelek 2(c)
               
            
                  Priloga, del 1, uredbe (f)
               
               
                  Priloga I, del 1, oddelek 2(d)
               
            
                  Priloga, del 2
               
               
                  Priloga I, del 2
               
            
                  —
               
               
                  Priloga II
               
            
                  —
               
               
                  Priloga III